РЕПУБЛИКА СРБИЈА

ОПШТИНСКA УПРАВА

ОПШТИНЕ ДОЉЕВАЦ

Број: 404-2-75/2018-05

31.08.2018. год.

Д о љ е в а ц

ПРЕДМЕТ: Одговор на постављенo питањe у вези јавне набавке у отвореном поступку, радови грађевински радови на реконструкцији основне школе „Вук Караџић“ Дољевац, одељење у Малошишту, ЈН број 404-2-75/2018-03

1.У вези постављеног питања за јавну набавку у отвореном поступку, радови грађевински радови на реконструкцији основне школе „Вук Караџић“ Дољевац, одељење у Малошишту, ЈН број 404-2-75/2018-03, а које гласи:

**ПИТАЊЕ**: Да ли је обавезан аванс 30%, односно да ли понуђач може нудити без аванса, или пак може нудити примера ради 5%, односно 10% аванса.

**ОДГОВОР**:У конкурсној документацији, Одељак **VI. УПУТСТВО ПОНУЂАЧИМА КАКО ДА САЧИНЕ ПОНУДУ,** тачка 9. **НАЧИН И УСЛОВИ ПЛАЋАЊА, ГАРАНТНИ РОК, КАО И ДРУГЕ ОКОЛНОСТИ ОД КОЈИХ ЗАВИСИ ПРИХВАТЉИВОСТ  ПОНУДЕ,** предвиђено је следеће:

**9.1. Захтеви у погледу начина, рока и услова плаћања.**

Плаћање ће се вршити на следећи начин:

* 30% аванс,
* 70 % по ситуацијима.

Плаћање се врши на основу испостављених авансних, привремених месечних и окончане ситуације потписане од стране одговорног Извођача радова и стручног надзора. Поред уговора, основ за плаћање окончане ситуације мора бити и записник о примопредаји радова са позитивним мишљењем, потписан од стране свих чланова Комисије о примопредаји.

Такође у моделу уговора, који је саставни део конкурсне докуменатције, у члану **4. Услови и начин плаћања,** предвиђено је да ће се плаћање уговорене цене извршити на следећи начин:

1. Авансно, у висини од 30% од укупне уговорене цене уз достављање следеће документације:

-           предрачуна у износу аванса;

-           банкарске гаранције за повраћај авансног плаћања.

2. У висини од 70%, по основу оверених привремених месечних ситуација и окончаној ситуацији, сачињеним на основу оверене грађевинске књиге изведених радова и јединичних цена из усвојене понуде бр. \_\_\_\_\_\_\_\_од \_\_\_\_\_\_\_\_\_ и потписаним од стране стручног надзора, у року од 45 (четрдесетпет) дана од дана пријема оверене ситуације од стране стручног надзора, с тим што окончана ситуација мора износити минимум 10% (десет процената) од уговорене вредности.

**Дакле, аванс у висини од 30% је обавезан, не постоји могућност опције односно плаћања без аванса или аванса у мањем износу од 30%.**

**Комисија за јавну набавку**